Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 150

1. § A feladó köteles azokat a kísérőiratokat, amelyek a fuvarozás teljes útvonalán a vám- és más hatósági előírások teljesítéséhez szükségesek, valamint szükség esetén származási bizonyítványt és árurészletezést is a fuvarlevélhez csatolni. Ezek az iratok csak a hozzájuk tartozó fuvarlevélben felsorolt árukra vonatkozhatnak. A feladó köteles az általa a fuvarlevélhez csatolt kísérőiratokat annak „A feladó által csatolt kísérőiratok” rovatába bejegyezni és a fuvarlevélhez tartósan, olyan módon hozzáerősíteni, hogy útközben ne választódhassanak el egymástól. Ha a feladó a fuvarlevélhez nem csatolja az áru külföldre való kivitelét engedélyező okmányt, köteles a fuvarlevélnek „A feladó különleges nyilatkozatai” rovatába bejegyezni az okmány megnevezését, számát és kiállításának napját, valamint annak a vámhivatalnak a megnevezését, amelynek ezt az okmányt megküldte. Ha a feladó a fuvarlevélhez nem csatolja a származási bizonyítványt vagy az árurészletezést, köteles a fuvarlevélnek „A feladó által csatolt kísérőiratok” rovatába bejegyezni, hogy ezeknek az iratoknak a csatolása nem szükséges. Amennyiben a feladó az e bekezdésben foglalt rendelkezéseket nem tartja meg, a feladási állomás köteles a küldemény felvételét megtagadni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes